CELEX: 32016R1618
Language: da
Date: 2016-09-08 00:00:00
Title: Kommissionens forordning (EU) 2016/1618 af 8. september 2016 om ændring af Europa-Parlamentets og Rådets forordning (EF) nr. 2003/2003 om gødninger med henblik på tilpasning af bilag I og IV (EØS-relevant tekst)

9.9.2016   
            
            
               DA
            
            
               Den Europæiske Unions Tidende
            
            
               L 242/24
            
         KOMMISSIONENS FORORDNING (EU) 2016/1618
   af 8. september 2016
   om ændring af Europa-Parlamentets og Rådets forordning (EF) nr. 2003/2003 om gødninger med henblik på tilpasning af bilag I og IV
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 2003/2003 af 13. oktober 2003 om gødninger (1), særlig artikel 31, stk. 1 og 3, og artikel 29, stk. 4, og
   ud fra følgende betragtninger:
   
               (1)
            
            
               Der er indgivet anmodninger i henhold til artikel 31, stk. 2, i forordning (EF) nr. 2003/2003 med henblik på optagelse af en række gødninger i bilag I til nævnte forordning.
            
         
               (2)
            
            
               [S,S]-Ethylendiamindisuccinsyre (»[S,S]-EDDS«) er en organisk chelatdanner for mikronæringsstoffer. Jern chelateret med [S,S]-EDDS anvendes til at afhjælpe jernmangel og bekæmpe jernklorose i prydplanter og prydplæner. Det nedbrydes hurtigt og udgør derfor en minimal risiko for udvaskning fra det øverste dæklag af jord ned til grundvandet, og det er fuldstændig mineraliseret og udviser ingen tegn på toksicitet over for pattedyr eller vandmiljøet.
            
         
               (3)
            
            
               Glucoheptonsyre (»HGA«) er en organisk kompleksdanner for mikronæringsstof-gødning. HGA er effektivt, bionedbrydeligt, udviser god stabilitet henover et bredt spektrum af pH-værdier og er let opløseligt i vand. HGA har været godkendt i mange år i Spanien, uden det har ført til indberettede skader på miljøet eller for menneskers sundhed.
            
         
               (4)
            
            
               Fabrikanter af [S,S]-EDDS og HGA har indgivet anmodning til Kommissionen gennem myndighederne i Tyskland og Spanien om at optage disse stoffer på listen over tilladte organiske chelatdannere og kompleksdannere i bilag I til forordning (EF) nr. 2003/2003, så [S,S]-EDDS og HGA bliver tilgængelige for landmænd i hele Unionen. Som anført i bilag I til denne forordning opfylder [S,S]-EDDS og HGA de krav, der er fastsat i artikel 14 i forordning (EF) nr. 2003/2003. De bør derfor føjes til listen over tilladte organiske chelatdannere og kompleksdannere i bilag I til nævnte forordning
            
         
               (5)
            
            
               Eftersom der findes analysemetoder til bestemmelse af [S,S]-EDDS og HGA, bør disse metoder anføres i bilag IV til forordning (EF) nr. 2003/2003 med henblik på at lette den kontrol, som medlemsstaterne udøver i henhold til artikel 29 i nævnte forordning. Den underoverskrift, der beskriver Metode 11, bør afspejle, at HGA er en kompleksdanner.
            
         
               (6)
            
            
               Reaktionsblandingen af N-(n-butyl)-thiophosphorsyretriamid og N-(n-propyl)-thiophosphorsyretriamid blev indført i bilag I til forordning (EF) nr. 2003/2003 ved Kommissionens forordning (EU) nr. 1257/2014 (2). Den seneste forskning har vist, at der ikke kan forventes at være nogen betydelig forskel mellem anvendelsen af reaktionsblandingen eller mellem den rene blanding af de to stoffer hvad angår reduktion af ammoniakemissioner. Oplysningerne bør derfor ændres, så det bliver muligt for producenter af disse blandinger at vælge en af produktionsmetoderne.
            
         
               (7)
            
            
               Forordning (EF) nr. 2003/2003 bør derfor ændres i overensstemmelse hermed.
            
         
               (8)
            
            
               For at sikre at analysemetoden til [S,S]-EDDS, som for øjeblikket er ved at blive valideret, offentliggøres af Den Europæiske Standardiseringsorganisation, bør der fastsættes et passende tidsrum mellem optagelsen af [S,S]-EDDS i bilag I til forordning (EF) nr. 2003/2003 samt optagelsen af den nye analysemetode for denne gødningstype i samme forordnings bilag IV, og til de finder anvendelse.
            
         
               (9)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 32 i forordning (EF) nr. 2003/2003 —
            
         VEDTAGET DENNE FORORDNING:
   Artikel 1
   Ændringer
   I forordning (EF) nr. 2003/2003 foretages følgende ændringer:
   
               1)
            
            
               Bilag I ændres som angivet i bilag I til nærværende forordning.
            
         
               2)
            
            
               Bilag IV ændres som angivet i bilag II til nærværende forordning.
            
         Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Bilag I, nr. 1), og bilag II, nr. 2), finder dog anvendelse fra den 1. juli 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. september 2016..
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 304 af 21.11.2003, s. 1.
   
      (2)  Kommissionens forordning (EU) nr. 1257/2014 af 24. november 2014 om ændring af Europa-Parlamentets og Rådets forordning (EF) nr. 2003/2003 om gødninger med henblik på tilpasning af bilag I og IV (EUT L 337 af 25.11.2014, s. 53).
   
      BILAG I
      I bilag I til forordning (EF) nr. 2003/2003 foretages følgende ændringer:
      
                  1)
               
               
                  I tabellen i punkt E.3.1. tilføjes følgende nummer:
                  
                              »12
                           
                           
                              [S,S]-ethylendiamindisuccinsyre
                           
                           
                              [S,S]-EDDS
                           
                           
                              C10H16O8N2
                              
                           
                           
                              20846-91-7«
                           
                        
            
                  2)
               
               
                  I tabellen i punkt E.3.2. tilføjes følgende nummer:
                  
                              »2
                           
                           
                              Glucoheptonsyre
                           
                           
                              HGA
                           
                           
                              C7H14O8
                              
                           
                           
                              23351-51-1«
                           
                        
            
                  3)
               
               
                  I tabellen i punkt F.2. affattes nr. 3 således:
                  
                              »3
                           
                           
                              Blanding af N-(n-butyl)-thiophosphorsyŕetriamid (NBPT) og N-(n-propyl)-thiophosphorsyretriamid (NPPT) (forhold 3:1 (1))
                              Reaktionsblanding:
                              EC-nr. 700-457-2
                              Blanding af NBPT/NPPT:
                              
                                           
                                       
                                       
                                          NBPT: Elincs-nr. 435-740-7
                                       
                                    
                                           
                                       
                                       
                                          NPPT: CAS nr. 916809-14-8
                                       
                                    
                           
                              Minimum: 0,02
                              Maksimum: 0,3
                           
                           
                               
                           
                           
                               
                           
                        
            
         (1)  Tolerance for andelen af NPPT: 20 %.«
   
   
      BILAG II
      I bilag IV til forordning (EF) nr. 2003/2003 foretages følgende ændringer:
      
                  1)
               
               
                  I punkt B under overskriften »Metode 11« ændres den nuværende underoverskrift »Chelatdannere« til »Chelatdannere og kompleksdannere«.
               
            
                  2)
               
               
                  I punkt B tilføjes følgende Metode 11.9:
                  
                     »Bestemmelse af [S, S]-EDDS
                  
                  
                     EN 13368-3, del 3: Fertilizers — Determination of chelating agents in fertilizers by chromatography (Gødning — Bestemmelse af chelatdannere i gødning ved kromatografi): Determination of [S,S]-EDDS by ion pair-chromatography (Bestemmelse af [S, S]-EDDS ved ionparkromatografi)
                  
                  Denne analysemetode har været underkastet en ringtest.«
               
            
                  3)
               
               
                  I punkt B tilføjes følgende Metode 11.10:
                  
                     »Bestemmelse af HGA
                  
                  
                     EN 16847: Fertilizers — Determination of complexing agents in fertilizers — Identification of heptagluconic acid by chromatography) (Gødning — Bestemmelse af kompleksdannere i gødning — Identificering af glucoheptonsyre ved kromatografi)
                  
                  Denne analysemetode har været underkastet en ringtest.«